Source: http://www.sodisce.si/vsrs/objave/2017110315070772/
Timestamp: 2019-05-25 17:13:07+00:00

Document:
Vrhovno sodišče za oceno ustavnosti 47. člena Zakona o urejanju trga dela
Vrhovno sodišče je prekinilo revizijski postopek v zadevi, povezani z izborom delodajalcev, vključenih v izvajanje programov aktivne politike zaposlovanja.
Po oceni Vrhovnega sodišča 47. člen Zakona o urejanju trga dela ne vsebuje ne postopkovnih in ne materialnopravnih pravil, ki bi bila podlaga za odločanje o izboru delodajalcev, ki bodo vključeni v omenjene programe. Vrhovno sodišče je zato v tej zadevi vložilo zahtevo za oceno ustavnosti 47. člena Zakona o urejanju trga dela, revizijski postopek pa se bo nadaljeval po odločitvi Ustavnega sodišča.
Navedena določba zakona po oceni Vrhovnega sodišča stranki ne omogoča, da bi bila glede bistvenih vidikov svojega pravnega položaja seznanjena že na podlagi zakona ali na podlagi jasno določenega javnega pooblastila. Prav tako tudi sodišču ne omogoča učinkovite vsebinske presoje zakonitosti odločitev izvajalca ukrepov aktivne politike zaposlovanja.
Glede na to je Vrhovno sodišče Ustavnemu sodišču predlagalo, da ugotovi neskladnost te zakonske določbe z Ustavo in jo razveljavi oziroma da naloži državnemu zboru, naj navedeno protiustavnost odpravi. Ker je postopkov, ki se vodijo po omenjenem členu zakona o urejanju trga dela in sorodnih pravnih normah izjemno veliko, je Vrhovno sodišče tudi predlagalo, da Ustavno sodišče to zadevo obravnava absolutno prednostno.
Zahteva za oceno ustavnosti v zadevi X Ips 314/2015

References: sodišče 
 sodišče 
 sodišče 
 sodišče 
 sodišče 
 sodišče